"Dawn il-proposti għandhom bħala għan it-tnedija mill-ġdid tas-suq tat-titolizzazzjoni, permezz tal-promozzjoni ta' titolizzazzjoni sempliċi, trasparenti u standardizzata." Pierre Gramegna, il-ministru għall-finanzi tal-Lussemburgu u l-president tal-Kunsill Fit-2 ta' Diċembru 2015, il-Kumitat tar-Rappreżentanti Permanenti (Coreper) approva, f'isem il-Kunsill, pożizzjoni ta' negozjar dwar proposti bil-għan li jiġi faċilitat l- iżvilupp ta' suq tat-titolizzazzjoni fl-Ewropa. Il-ftehim, innegozjat mill-presidenza Lussemburgiża, seħħ disa' ġimgħat biss wara li l-Kummissjoni għamlet il-proposta tagħha. Dan ser jippermetti lill-presidenza li jmiss tibda taħditiet mal-Parlament Ewropew mill-aktar fis possibbli fl-2016. "Dawn il-proposti għandhom bħala għan it-tnedija mill-ġdid tas-suq tat-titolizzazzjoni, permezz tal-promozzjoni ta' titolizzazzjoni sempliċi, trasparenti u standardizzata. L-għan hu li jingħata kontribut għall-finanzjament tal-ekonomija u b'hekk il-ħolqien ta' impjiegi u tkabbir," qal , il-ministru għall-finanzi tal-Lussemburgu u l-president tal-Kunsill. L-ewwel komponent Qafas għat-titolizzazzjoni huwa l-ewwel komponent kbir tal-pjan tal-UE, imniedi matul l-2015, għall-iżvilupp ta' unjoni tas-swieq kapitali li tiffunzjona għal kollox . L-iżvilupp ta' suq tat-titolizzazzjoni ser jgħin biex jinħolqu possibiltajiet ġodda għall-investiment u biex jipprovdi sors addizzjonali ta' finanzjament , b'mod partikolari għall-SMEs u l-istart-ups. It-titolizzazzjoni hija l-proċess li permezz tiegħu min isellef - tipikament bank - jiffinanzja mill-ġdid sett ta' selfiet jew assi, bħal ipoteki, kiri ta' karozzi, self lil konsumaturi jew kontijiet ta' karti ta' kreditu, billi jikkonvertihom f'titoli. Is-selfiet rikonfezzjonati jiġu diviżi f'kategoriji ta' riskju differenti, imfasslin skont kemm l-investitur għandu aptit jirriskja/jiggwadanja. Qafas tal-UE għat-titolizzazzjoni jinkoraġġixxi l-integrazzjoni tas-swieq finanzjarji tal-UE u billi jagħmilha aktar faċli li l-familja u n-negozji jissellfu. Ir-riformi wara l-kriżi Wara l-kriżi tas-subprime tal-2007-08, l-awtoritajiet pubbliċi ħadu passi biex jagħmlu t-tranżazzjonijiet ta' titolizzazzjoni aktar sikuri u aktar sempliċi, u biex jiżguraw li jeżistu inċentivi għall-ġestjoni tar-riskju. Bħala riżultat ta' dawn ir-riformi, it-titolizzazzjonijiet kollha fl-UE huma issa . Madankollu, b'kuntrast mal-Istati Uniti fejn is-swieq irkupraw, is-swieq Ewropej tat-titolizzazzjoni baqgħu mrażżna. Dan minkejja l-fatt li s-swieq tat-titolizzazzjoni tal-UE rreżistew il-kriżi relattivament tajjeb. Prodotti sempliċi, trasparenti u standardizzati Filwaqt li jibnu fuq dak li ddaħħal fis-seħħ biex jiġi indirizzat ir-riskju, il-proposti huma mistennija jgħinu biex jiġu differenzjati prodotti sempliċi, trasparenti u standardizzati (STS). Il-kunċett ta' "sempliċi, trasparenti u standardizzati" ma jirreferix għall-kwalità sottostanti tal-assi involuti, iżda għall-proċess li bih it-titolizzazzjoni hija strutturata. Żewġ regolamenti Il-ftehim milħuq mill-Coreper ikopri żewġ abbozzi ta' regolamenti: wieħed li jistabbilixxi r-regoli dwar it-titolizzazzjoni u li jistabbilixxi l-kriterji li jiddefinixxu titolizzazzjoni STS; l-ieħor li jemenda r-regolament 575/2013 dwar ir-rekwiżiti tal-kapital bankarju. L-ewwel wieħed jiġbor flimkien ir-regoli li japplikaw għat-titolizzazzjonijiet kollha, inkluża titolizzazzjoni STS, li huma attwalment mifruxa fost atti legali differenti. B'hekk jiżgura l-konsistenza u l-konverġenza bejn is-setturi kollha (bħas-servizzi bankarji, il-ġestjoni ta' assi u l-assigurazzjoni), u jissimplifika r-regoli eżistenti . Jistabbilixxi wkoll sistema ġenerali u transsettorjali għad-definizzjoni ta' titolizzazzjoni STS. It-test li jemenda r-regolament 575/2013 jistabbilixxi rekwiżiti kapitali għal pożizzjonijiet fit-titolizzazzjoni. Huwa jipprevedi trattament regolatorju għal titolizzazzjonijiet STS aktar sensittiv għar-riskju. Ir-regolamenti jirrikjedu maġġoranza kwalifikata għall-adozzjoni mill-Kunsill, bi qbil mal-Parlament Ewropew. (Bażi legali: l-artikolu 114 tat-Trattat dwar il-Funzjonament tal-Unjoni Ewropea.) Il-ftehim mill-Coreper ser jiġi kkonfermat mill-Kunsill fit-8 ta' Diċembru 2015. Abbozz ta' regolament tal-2015 li jemenda r-Regolament 575/2013 dwar ir-rekwiżiti prudenzjali Konklużjonijiet tal-Kunsill dwar il-Pjan ta' Azzjoni tal-Kummissjoni għall-bini ta' Unjoni tas-Swieq Kapitali